C. W. K. Rosenkilde kjøpte i 1869 bankbokholder Abraham Gjesdals hus i Storgaten (Storgaten 39), og avisen flyttet dermed inn i de lokaler hvor man fremdeles holder til, riktignok med nybygg og store utvidelser i årenes løp. Den gamle håndpresse fra boktrykker Nielsens tid ble skiftet ut i 1883, og avisens opplag steg jevnt i årene fremover. Ved århundreskiftet var abonnenttallet ca. 500, og i 1918 ca. 1700.